Vila praia de Ancora 1.jpg (506.57 KiB) 2627 keer bekeken
Vila praia de Ancora 2.jpg (572.56 KiB) 2627 keer bekeken
Peggys-Cove-Nova-Scotia-Canada.jpg (54.74 KiB) 2573 keer bekeken
18 02 2015 olhao (5).jpg (286.65 KiB) 1180 keer bekeken Mmusi vat pakkie KFC vir Noord-Kaapse premier | Netwerk24
Deur Christiaan Cloete 26 Januarie 2019 11:43
Mmusi Maimane, DA-leier, is Vrydagoggend met ’n pakkie kitskos in die een hand en ’n memorandum in die ander na die kantoor van Sylvia Lucas, Noord-Kaapse premier, in Kimberley.
Die Streetwise 2 van KFC is ’n verwysing na Lucas wat in die eerste tien weke van haar ampstermyn meer as R50 000 se kitskos met haar amptelike kredietkaart gekoop het.
Die DA-leiers aan die voorpunt van die opmars is (van links) Andrew Louw, Noord-Kaapse leier, Mmusi Maimane, DA-leier, en Willem Faber, DA-verteenwoordiger in die Nasionale Raad van Provinsies. Foto: Christiaan Cloete
Lucas is in die verlede al genadeloos deur opposisiepartye, en veral die DA, daaroor gekasty.
Maimane en ander hooggeplaastes van die DA, onder wie Andrew Louw, provinsiale leier en premierskandidaat vir die Noord-Kaap, asook ’n groep DA-ondersteuners in blou, het omstreeks 11:00 na die premier se kantoor gestap om die memorandum te oorhandig.
In die memorandum dring die DA onder meer aan op vaardigheidsontwikkeling vir jongmense in die provinsie, die skep van werksgeleenthede, groei vir kleinsakeondernemings, asook ’n einde aan magsmisbruik en korrupsie.
Maimane het in ’n toespraak voor die premierskantoor gesê beurse kon aan jongmense gegee word met die duisende rande wat Lucas op kitskos geblaas het.
Die Noord-Kaap, wat ’n werkloosheidskoers van 40,1% het, het die hoogste getal werklose jongmense (tussen 15 en 24) in die land en Maimane sê dringende verandering is nodig om die kanse op werk te verbeter.
Hy het vertel dat hy Beefmaster, ’n plaaslike onderneming in Kimberley, se abattoir besoek het en hy verneem dat die maatskappy op die punt is om hul sake na Johannesburg te verskuif omdat dit te duur geword het om sake in Kimberley te doen. Daar is ook nie ’n waarborg van ononderbroke kragverskaffing nie.
“As die plaaslike regering die basiese goed reg doen, sal ondernemings soos dié in die Noord-Kaap bly. As dié onderneming moet oppak en gaan, sal 400 werknemers onmiddellik hul werk verloor en 2 000 afhanklikes skielik hul huishoudelike inkomste kwyt wees.”
’n Groep DA-ondersteuners luister Vrydagoggend na ’n toespraak van Mmusi Maimane voor die Noord-Kaapse premier se kantoor in Kimberley.Foto: Christiaan Cloete
Die DA-leiers aan die voorpunt van die opmars is (van links) Andrew Louw, Noord-Kaapse leier, Mmusi Maimane, DA-leier, en Willem Faber, DA-verteenwoordiger in die Nasionale Raad van Provinsies.Foto: Christiaan Cloete
Liz Botes, adjunk-direkteur-generaal van die Noord-Kaapse premier se kantoor, ontvang die memorandum van Mmusi Maimane, DA-leier. Foto: Christiaan Cloete
Maimane het ook gesê mense is moeg vir korrupsie.
“Kimberley sit met ’n Groot Gat, maar ek sê vandag vir julle die gat van korrupsie in die provinsie is groter as daai een.”
Volgens hom moet daar gewaak word daarteen dat die Noord-Kaap ’n provinsie word waar mense se drome sterf en jongmense na ander provinsies moet vlug om ’n bestaan te maak.
Liz Botes, adjunk-direkteur-generaal van die premier se kantoor, het die DA se memorandum ontvang, geneem, maar sy wou nie die kospakkie aanvaar nie.
Botes het gesê die premier is uitstedig en dat sy in elk geval as staatsamptenaar nie geskenke mag ontvang nie.
Daar is gevra dat die premier binne sewe dae van ontvangs van die memorandum daarop moet reageer.
Meer oor: Sylvia Lucas | Mmusi Maimane | Kimberley | Kitskos | Memorandum
Waterkrisis in Kimberley: ‘ANC-stemme moet ook opdroog’